open-index/open-wikipedia-markdown huggingface dataset:
Jokeri

**Jokeri** tarkoittaa seuraavia asioita:
* jokeri, ns. *villi kortti* korttipeleissä
* Jokeri, DC Comicsin sarjakuvahahmo
* Jokeri-linja, Helsingin ja Espoon poikittaisen joukkoliikennelinjan, runkolinjan 550 entinen nimi
* Raide-Jokeri, Helsingin seudulla sijaitseva pikaraitiotie
* Jokeri, Veikkauksen arvontapeli
* Jokeri, Veikkauksen arvontalähetyksissä esiintyvä kuvitteellinen hahmo
* Jokerit, helsinkiläinen jääkiekkojoukkue
* , ruotsalainen rikoselokuva
* *Jokeri*, taikurialan lehti, 1999–, kustantaja Markku Purho Ky
* Joker (puhekielessä usein Jokeri), Tikkurilan ensimmäinen vesiohenteinen maali.
* Jokeripelaaja, pesäpallopelaaja, joka pelaa vain sisävuoroissa.
A Hard Rain’s a-Gonna Fall

**A Hard Rain’s a-Gonna Fall** on Bob Dylanin vuonna 1962 tekemä kappale, joka julkaistiin hänen *[[The Freewheelin’ Bob Dylan]]* -albumillaan vuonna 1963. Kappaleen sanoituksen rakenne perustuu ”Lord Randall” -nimiseen englantilaiseen balladiin.

Dylan kirjoitti kappaleen sanat syyskuussa 1962 ystävänsä Chip Monckin asunnossa. Samana iltana hän näytti runon folk-laulaja Tom Paxtonille, joka piti siitä kovasti ja ehdotti, että Dylan rakentaisi siihen melodian. Ensiesityksensä kappale sai 22. syyskuuta Carnegie Hallissa, New Yorkissa.

Kappaleen sanoituksen merkityksestä on monia erilaisia näkemyksiä. Yhden näkemyksen mukaan kappaleen kertosäe viittaa radioaktiiviseen laskeumaan, mutta Dylan itse on kiistänyt tämän. Dylan kuitenkin myöntää saaneensa innoituksen kappaleen säveltämiseen Kuuban kriisistä, jolloin ydinsodan puhkeaminen oli lähellä. Laulun synkän apokalyptiset ja surrealistiset kielikuvat heijastavat Kuuban kriisin aikoihin vallinnutta pelonsekaista ilmapiiriä.

## Aiheesta muualla
* Sanoitus.
Trento

**Trento** (, ) on Trentino-Etelä-Tirolin autonomisen alueen pääkaupunki Italiassa Trenton maakunnassa Adigejoen rannalla.
 
Trentossa asui noin 117&nbsp;300 ihmistä vuonna 2015. Kaupunki on tunnettu siellä vuosina 1545–1563 järjestetystä katolisen kirkon Trenton kirkolliskokouksesta.

## Lähteet

## Aiheesta muualla
Björn Andrésen

**Björn Andrésen** (26. tammikuuta 1955, Tukholma – 25. lokakuuta 2025) oli ruotsalainen näyttelijä ja muusikko. Hän näytteli viisitoistavuotiaana Tadzion roolin Luchino Viscontin elokuvassa *[[Kuolema Venetsiassa (elokuva)|Kuolema Venetsiassa]]* (1971). Sitä ennen hän oli sivuosassa Roy Anderssonin ruotsalaisteineistä kertovassa elokuvassa *[[Eräs rakkaustarina]]* (1970).

Visconti ja muut elokuvatyöryhmän miehet kuljettivat Andrésenia tämän kertoman mukaan Venetsian homobaareissa, joissa hän tunsi olevansa ”lihanpala susien keskellä”. Andrésen kärsi myöhemmin masennuksesta ja päihdeongelmista, mutta piti kokemustensa hyvänä puolena sitä, että ne edistivät keskustelua lapsinäyttelijöiden kohtelusta elokuvatuotannoissa. 

Andrésen ei koskaan tavannut biologista isäänsä, ja hänen äitinsä teki itsemurhan kun poika oli kymmenvuotias. Oman poikavauvansa Andrésen menetti 1980-luvulla kätkytkuolemalle kärsiessään itse tuolloin pahoin alkoholismista. Hän opiskeli nuorena musiikkia ja aikuisiällä teatterialaa. Hän työskenteli tanssiorkesterin kosketinsoittajana ja sai lohtua kristinuskosta ja Gunnar Ekelöfin runoudesta.

Andrésen näytteli myöhemmin joissakin ruotsinkielisissä elokuvissa, kuten *[[Yksinkertainen murhaaja]]* (Den enfaldige mördaren, 1982), *[[Kesälesket]]* (Gräsänklingar, 1982) sekä *[[Kissanviiksiä ja herneitä]]* (Morrhår och ärtor, 1986). Suomessa hän teki pienen sivuosan pianistina elokuvassa *[[Pelikaanimies]]* (2004). 

Vuonna 2021 julkaistiin Kristina Lindströmin ja Kristian Petrin ohjaama, Andrésenin elämästä kertova dokumentti *Maailman kaunein poika*.

## Lähteet

## Aiheesta muualla
* 
* 
*  Dokumenttielokuva Andrésenista ja Tadzion roolin vaikutuksista hänen koko elämäänsä, 93 min. Katsottavissa Yle Areenassa 14.11.2025 saakka
Chunlan

**Chunlan konserni** on kiinalainen vuonna 1990 perustettu yritys, joka valmistaa ilmalämpöpumppuja. Suomessa on vain muutama Chunlan-merkkistä ilmalämpöpumppuja.

## Aiheesta muualla
*Chunlanin kotisivut
Yhdysvaltain sotahistoria

**Yhdysvaltain sotahistoria** käsittää yli kaksi vuosisataa.

## Ennen ensimmäistä maailmansotaa

*1637–1890: Intiaanisodat
*1776–1783: Yhdysvaltain vapaussota
*1812: Yhdysvaltain–Ison-Britannian sota 
*1846-1848: Meksikon–Yhdysvaltain sota
*1857-58: Utahin sota mormonien ja hallituksen välillä
*1863–1865: Yhdysvaltain sisällissota
*1898: Espanjan–Yhdysvaltain sota Espanjan siirtomaista
*1899-1902: Filippiinien ja Yhdysvaltain sota Filippiinien itsenäistymisestä
*1900: Boksarikapina Kiinassa
*1903: Panaman itsenäistyminen
*1912–1933: Nicaraguan miehitys
*1914: Meksikon vallankumous

## Maailmansodat

*1917–1918: Ensimmäinen maailmansota, jossa Yhdysvallat liittyi Saksan vastaiseen rintamaan vasta kolme vuotta sodan alkamisen jälkeen. Osasyynä oli Saksan aloittama sukellusvenesota. Yhdysvallat oli myös kuullut Saksan neuvottelevan Meksikon kanssa hyökkäyksestä Yhdysvaltoihin. Yhtenä sodan ”suurista voittajavaltioista” (Yhdysvallat, Ranska, Yhdistynyt kuningaskunta ja Italia) Yhdysvallat pääsi neuvottelemaan Versailles’n rauhasta. 

*1941–1945: Toinen maailmansota, johon Yhdysvallat osallistui vuoden 1941 lopulta alkaen, kun Japani pommitti Pearl Harborin sotilastukikohtaa. Sitä ennen Yhdysvallat oli antanut Yhdistyneelle kuningaskunnalle aseapua. Normandian maihinnousu oli yksi Yhdysvaltain sotahistorian huippukohdista. 

:Yhdysvaltain joukot taistelivat Saksaa vastaan Pohjois-Afrikassa 1942, Sisiliassa 1943, Italiassa 1943–1945, Ranskassa, Belgiassa, Hollannissa ja Saksassa 1944–1945. Kun suurin osa saksalaisista sotilaista kaatui itärintamalla, Yhdysvaltain tärkeimmäksi panokseksi taistelussa Saksaa vastaan jäivät sen suorittamat ilmapommitukset, jotka heikensivät teollisuutta ja aiheuttivat terroria siviiliväestössä.

## Kylmä sota

Kylmän sodan osana Yhdysvallat ja Neuvostoliitto päätyivät usein tukemaan taistelevia osapuolia niin voimallisesti, että toisinaan sanottiin niiden sotivan keskenään jonkun muun valtion alueella (niin sanottu proxy-sota). 

*1950–1953: Korean sotaan johtanut kehitys alkoi toisen maailmansodan loppuratkaisusta, jossa Japanin vetäytyessä Pohjois-Korea jäi Neuvostoliiton, Etelä-Korea Yhdysvaltain valvontaan. Sotaan osallistui yli 300&nbsp;000 yhdysvaltalaista.

*1961: Sikojenlahden maihinnousu Kuubassa oli yritys Fidel Castron vallankumousjoukkojen syrjäyttämiseksi. Yhdysvallat koulutti vastavallankumouksellisia, mutta ei osallistunut sotatoimiin.

*1964–1973: Myös Vietnamin sota käytiin Neuvostoliiton tukeman pohjoisen ja Yhdysvaltain tukeman etelän välillä. Yhdysvaltalaisia sotilaita osallistui sotaan 2,59 miljoonaa, joista kuoli 58&nbsp;169 ja 304&nbsp;000 haavoittui.

*1983: Grenadan miehitys
*1989: Panaman vallankumous

## Ainoa supervalta

*1991: Persianlahden sota
*1993: Mogadishun taistelu Somaliassa
*1996–1999: Kosovon sota
*2001–: Afganistanin sota
*2003–2010: Irakin sota

## Katso myös
*Luettelo Yhdysvaltain sotilaallisista interventioista

## Aiheesta muualla

*United States Military Campaigns, Conflicts, Expeditions, and Wars  Compiled by Larry Van Horn, U.S. Navy Retired
Painterboy

**Painterboy** on  Chart Top Designin kehittämä Tikkurilaa mainostava toimintapeli, joka julkaistiin Commodore 64 -tietokoneelle 1986. *Painterboy* on ensimmäinen suomalainen mainostarkoitukseen tehty videopeli.

Pelissä on tarkoituksena ajella paikasta toiseen ylhäältä päin kuvatussa maailmassa ja maalata taloja Tikkurilan maalivalikoimalla. Talon maalaaminen on kuvattu sivultapäin. Peli sai julkaisussaan kehuja tuotantoarvoista, mutta myöhemmän arvion mukaan peli ei ole kestänyt hyvin aikaa.

## Pelaaminen

Pelissä on kolme vaihetta. Ensin pelaaja valitsee maalilaadun Tikkurilan valikoimista. Sen jälkeen hän ajelee autolla ylhäältäpäin kuvatussa pelimaisessa ja etsii valitun maalauskohteen. Jos automatkalla törmää johonkin tai suistuu tieltä, auto räjähtää. Kohteen löydyttyä pelaaja maalaa taloa Poika-pelihahmolla ja yrittää samalla välttää mestari Kirjavaisen sotkemista ja tytön kohtaamista.

## Kehitys
*Painterboyn* ohjelmoinut Teijo Pellinen innostui ohjelmoinnista 1980-luvun alussa ja oli alusta alkaen kiinnostunut juuri pelien koodaamisesta. Vuonna 1984 hän osti Commodore 64:n Englannista. Ennen *Painterboyta* hän oli ohjelmoinut ystävilleen pelidemoja.

Pellinen tutustui *Painterboyn* tulevaan tuottajaan, Risto Vuorensolaan, ''Floppy Magazine'' -levykejulkaisun toimistolla. He saivat idean kehittää kotimainen, kaupallinen peli, jonka tuotannossa ja levityksessä auttaisi jokin sponsori. Pellinen koodasi pelin, Jani Luomajärvi toteutti grafiikan ja musiikin. Vuorensola oli yhteydessä Tikkurilaan, joka kiinnostui kehittäjien ideasta. Pelin tarina pohjautui Tikkurilan televisiomainoksiin, mutta mainoksissa esiintyneet näyttelijät eivät osallistuneet tuotantoon. Pellinen toimi itse ääninäyttelijänä pelissä kuulluille sananparsille.

Tikkurilan hyväksyttyä poikien demoehdotuksen he alkoivat kehittää itse peliä. He perustivat Chart Data Oy:n, joka toimi Tikkurilan sopimuskumppanina. Peli valmistui kevättalvella 1986. Tikkurila painatti kotelopaperin ja maksoi osan ''MikroBitin'' mainoksesta. Chart Top Design hoiti pelin myymisen.

Vaikka peli vaikuttaa yksinkertaiselta, sen ohjelmoinnissa jouduttiin käyttämään useita erilaisia koodikikkoja. Pelin nimi oli mukaelma tuohon aikaan suositusta ''Paperboy''-pelistä.

## Vastaanotto
Aikalaisarviossa *[[Printti]]*-lehdessä pelille annettiin 4/5 tähteä. Pelin tuotantoarvoja kehuttiin, sillä lehden mukaan sitä ei erottanut ulkomaisesta pelituotannosta muuten kuin suomenkielisen opasvihkonsa avulla. Myöhemmin toimittaja Juho Kuorikoski on kutsunut peliä ”yllättävän hyvännäköiseksi” nostalgiatripiksi, mutta pelillisesti *Painterboy* ei ole hänen mukaansa kestänyt hyvin aikaa.

*Painterboysta* kiinnostuttiin myöhemmin 2000-luvulla pelihistoriallisista syistä. Vaikka peli oli ollut aikoinaan suosittu ja levisi kopioina, sitä ei enää löytynyt edes alan harrastajilta. Tikkurila löysi kuitenkin alkuperäiskappaleen omista arkistoistaan etsinnän jälkeen ja salli sen kopioinnin. Digiarkeologiryhmä Kasettilamerit digitoi *Painterboy* vuoden 2015 Assembly-tapahtumassa ja peli tuli osaksi Suomen pelimuseon näyttelyä.

## Lähteet
Joukkuemäki

**Joukkuemäki** on kilpailu, jossa mäkihyppääjät kilpailevat neljän hengen joukkueina. Kukin hyppääjä suorittaa kaksi hyppyä, joukkueen jäsenten pisteet lasketaan yhteen ja eniten pisteitä saanut joukkue voittaa kisan. Kukin hyppy arvostellaan normaalin mäkihypyn sääntöjen mukaan.

Joukkuemäki hypätään arvokisoissa, joissa jokaisella maalla on joukkue, eivätkä urheilijat edusta pelkästään itseään. Tällaisia kisoja ovat muun muassa hiihdon maailmanmestaruuskilpailut sekä talviolympialaiset, jonka ohjelmaan joukkuemäki tuli Calgaryssä 1988.

Joukkuemäki on ohjelmassa silloin tällöin myös maailmancupissa, etenkin kauden avauskisoissa.

## Lähteet
N (videopeli)

***N*** on Metanet Softwaren kehittämä Adobe Flash -pohjainen freeware-videopeli. Se on sivusta kuvattu tasohyppelypeli, joka on saanut vaikutteita *[[Lode Runner]]ista* ja *[[Soldat]]ista*, ja jossa on realistinen fysiikkamoottori.

## Pelaaminen
*N* v1.4 koostuu 100 episodista, joissa jokaisessa on viisi tasoa jotka on numeroitu 0–4. Jokaisessa tasossa on tarkoituksena löytää avain, joka avaa oven seuraavalle tasolle ennen kuin aika loppuu. Episodin alussa aikaa on vain 90 sekuntia, mutta aikaa saa kaksi sekuntia lisää aina kun kerää palan kultaa.

Peliin on mahdollista tehdä myös omia tasoja pelissä olevalla Ned-editorilla (N EDitor), ja episodit 80–89 ovatkin pelaajien tekemiä. Lisäksi pelissä on erityinen User levels -valikko jossa on vain pelaajien tekemiä tasoja.

## N+
20. tammikuuta 2008 julkaistiin uusi versio *[[N+]]* Xbox Live Arcadessa. Peli julkaistiin myös Nintendo DS:lle ja PlayStation Portablelle

## Aiheesta muualla
* Metanet Software - ''N'' 
* Alkuperäinen Metanet Softwaren kotisivu 
* ''N''-aiheinen Wiki 
* NUMA  (N User Map Archive, käyttäjien tekemiä tasoja)
Epilogue

**Epilogue** on suomalaisen metalliyhtyeen To/Die/Forin toinen studioalbumi, joka julkaistiin 9. heinäkuuta 2001.

Albumi nousi Suomen virallisen listan sijalle 10.

## Kappaleet
# 
# 
# 
# 
# 
# 
# 
# 
# 
# 

## Kokoonpano

### Yhtye
* Jarno Perätalo – laulu
* Joonas Koto – kitara
* J-P Sutela – kitara
* Marko Kangaskolkka – basso
* Tonmi Lillman – rummut

### Vierailevat muusikot
* Minna – viulu
* Marco Hietala – taustalaulu
* Elisa Jokelin – taustalaulu
* Whisper Lilith – taustalaulu

### Tuotanto
* Sakke "Nahkis" Pietarila – äänittäjä
* Tonmi Lillman – tuottaja
* Mika "Count" Jussila – masteroija
* Mikko "Tylympi" Karmila – miksaaja

## Arvostelut
* Imperiumi.net: 
* Soundi: 

## Lähteet

## Aiheesta muualla
* 
*
Jaded

**Jaded** on To/Die/Forin kolmas studioalbumi. Se julkaistiin 5. maaliskuuta 2003 levymerkillä Spinefarm Records. Albumi nousi Suomen virallisen listan sijalle 16.

## Kappaleet
# 
# 
# 
# 
# 
# 
# 
# 
# 
# 

### Japanin painos
#
#
#

## Kokoonpano

### Yhtye
* Jarno Perätalo – laulu
* Mika Ahtiainen – kitara
* Joonas Koto – kitara
* Marko Kangaskolkka – basso
* Tonmi Lillman – rummut

### Vierailevat muusikot
* Anna Lukkarinen – viulu, laulu
* Jonna Imeläinen – laulu

### Tuotanto
* Tonmi Lillman – tuottaja
* Anssi Kippo – äänittäjä
* T.T. Oksala - miksaaja
* Mika Jussila – masteroija

## Arvostelut
* Imperiumi.net: 8–/10
* Soundi: 

## Lähteet

## Aiheesta muualla
* 
*
Ali al-Sistani

**Ali al-Sistani** (arab. علي الحسيني السيستاني, pers. على حسينى سيستانى; s. 4. elokuuta 1930 Mašhad, Iran) on Irakin suurajatollah

## Elämäkerta

Ali al-Sistani syntyi 4. elokuuta 1930 Mašhadissa Iranissa. Hänen perheensä tunnettiin uskonoppineina ja al-Sistani alkoi opiskella Koraania jo nuorena. Vuonna 1952 hän muutti opiskelemaan šiialaisten pyhään kaupunkiin Najafiin Irakissa. Najafissa hän oli suurajatollah Abu al-Qasim al-Khoein oppilas ja hän tuli tunnetuksi älykkyydestään ja karismastaan. Vuonna 1990 hänet valittiin tärkeän najafilaisen oppilaitosten verkoston johtoon. Khoei kuoli vuonna 1992 ja hieman sen jälkeen al-Sistani sai kaksitoistašiialaisuuden korkeimman oppineisuuden aseman *[[marjaʿ al-taqlid]]*. Sittemmin al-Sistani pyrki parantamaan šiialaisten asemaa šiialaisenemmistöisessä, mutta sunnien pitkään johtamassa Irakissa. Toisaalta toisin kuin esimerkiksi myös aikanaan Najafissa vaikuttanut ja sittemmin Iranin johtoon noussut Ruhollah Khomeini, al-Sistani ei kannattanut aseellisia tai väkivaltaisia keinoja asiansa ajamiseksi.

Yhdysvaltojen johtama liittouma hyökkäsi Irakiin vuonna 2003. Sistani oli vuonna 2002 antanut fatwan muslimien yhtenäisyydestä Irakin ulkopuolisia uhkia vastaan, mutta huhtikuussa 2003 hän antoi toisen fatwan, jossa hän kehotti irakilaisia pidättäytymään vastarinnasta miehitysjoukkoja vastaan. Sodan jälkeen Sistanilla oli tärkeä asema uuden demokraattisen hallinnon pystytyksessä. Elokuussa 2004 Sistani matkusti Britanniaan sydänvaivojensa hoitoa varten. Samaan aikaan Najafissa syttyi yhteenottoja uskonoppineen Muqtada al-Sadrin kannattajien ja amerikkalaisten joukkojen välillä. Sadrin kaltaisen nuoremmat ja radikaalimmat uskonoppineet olivat aiemmin kirtisoineet Sistania, mutta elokuun lopulla Irakiin palanneen Sistanin onnistui silti neuvotella rauha taistelevien osapuolten välille. Kilpailu arvovallasta Sistanin ja Sadrin välillä on kuitenkin jatkunut edelleen.

Ääri-islamilaisen Isis-järjestön vallattua alaa Irakissa Sistani julkaisi kehotuksen irakilaisille aseellisen vastarinnan tekemisestä. Isisin vastaisen taistelun aikana Iranin vaikutusvalta Irakissa on lisääntynyt, mutta Sistani ei ole joistakin toisista Irakin šiialaisista johtohahmoista poiketen tukenut Iranin toimia Irakin ulkopuolella esimerkiksi Syyriassa tai Jemenissä. Sistani onkin nähty yhtenä tärkeänä esteenä Iranin vaikutusvallalle Irakissa.

## Lähteet

## Aiheesta muualla
* http://www.sistani.org/
All Eternity

**All Eternity** on To/Die/Forin esikoisalbumi, joka julkaistiin 15. elokuuta 1999.

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano

### Yhtye
* Jarno Perätalo – laulu
* J-P Sutela – kitara
* Joonas Koto – kitara
* Miikka Kuisma – basso
* Tonmi Lillman – rummut

### Vierailevat muusikot
* Kimberly Goss – laulu
* Elisa Jokelin – laulu
* Marco Hietala – taustalaulu

### Tuotanto
* Tonmi Lillman – tuottaja, kansikuva, layout
* Sakari "Nahka-Sakke" Pietarila – äänittäjä
* Mikko Karmila – miksaaja
* Mika Jussila – masteroija
* Toni Härkönen – valokuvat

## Arvostelut
* Soundi: 

## Aiheesta muualla
* 
* 

## Lähteet
Zack Fair

**Zack Fair** on Square Enixin luoma kuvitteellinen hahmo roolipelisarja *[[Final Fantasy (pelisarja)|Final Fantasyn]]* pelissä *[[Crisis Core: Final Fantasy VII]]*. Hän on toisen luokan SOLDIER, ja pelin tarina seuraa hänen kehittymistään ensimmäisen luokan SOLDIERiksi.

## Tarina

Zack syntyi Gongaga Villagessa ja oli Tifan kirjeenvaihtokaverina noin yhdeksän vuotta ennen pelin tapahtumia. Hän tapaa nuoren Cloud Strifen, joka toivoo pääsevänsä jonakin päivänä SOLDIERiksi. Heistä tulee parhaat ystävät. Zack taistelee Sephirothia vastaan Mako Reaktorissa ja häviää tälle. Cloud haastaa heti tämän jälkeen Sephirothin taisteluun ja pudottaa tämän Reaktoriin. Cloud ja Zack joutuvat tämän jälkeen koekaniineiksi laboratorioon, mutta Zack pääsee vapaaksi ja vapauttaa Cloudin. Zack jättää makomyrkytyksen saaneen Cloudin turvalliseen paikkaan ja menee taistelemaan ShinRa-yhtiön sotilaita vastaan. Hän kuolee sotilaiden ampuessa hänet. Zack luovuttaa viimeisillä voimillaan buster-miekkansa Cloudille ja sanoo, että hän on tämän elävä perintö.
Rohtopurasruoho

**Rohtopurasruoho** eli **purasruoho** eli **kurkkuyrtti** (*Borago officinalis*) on purasruohojen sukuun kuuluva yksivuotinen, monikäyttöinen yrttikasvi. Myrkyllisyytensä takia sen lehtiä ja versoja ei kannata käyttää salaatissa. Sen siemenistä puristetaan öljyä, jota käytetään rohtona. Myrkyllisyyttä voidaan teollisesti poistaa öljystä. Siemenöljy sisältää gammalinoleenihappoa (GLA), ja sitä käytetään tunnetumman helokkiöljyn tapaan allergioihin, hormonaalisiin vaivoihin ja sydän- ja verisuonitautien tukihoidoissa.

Rohtopurasruohon varret ”puraisevat”, koska ne ovat piikkisen karvaisia. Kasvi siementää vilkkaasti ja nousee yleensä joka kevät paikalle, johon sitä on kerran kylvetty.

Rohtopurasruohoa kasvaa villinä Keski- ja Itä-Euroopassa. Sen arvellaan olevan lähtöisin Välimeren alueen länsiosasta.

Kasvin lehdet ja kukat sisältävät maksamyrkyllisiä ja syöpävaarallisia pyrrolitsidiinialkaloideja, jotka aiheuttavat koe-eläimille myös perimävaurioita. EU:n komission haitallisten rohdosten listalla todetaan, että kurkkuyrtillä on vakavia haittoja mutta ei minkäänlaista hyväksyttävää käyttötarkoitusta. Kasvin sisältämiä alkaloideja ovat muun muassa intermediini, lykopsamiini, amabiliini ja supiniini.

## Lähteet

## Aiheesta muualla
*Kasviatlas: (Rohto)purasruohon levinneisyys Suomessa.
*Pinkka, Lajintuntemuksen oppimisympäristö: Purasruoho (''Borago officinalis'')
*Luontoportti: Purasruoho (''Borago officinalis'')
*Puutarha.net: Rohtopurasruoho (kurkkuyrtti) (''Borago officinalis'')
*ITIS: ''Borago officinalis'' 
*United States Department of Agriculture (USDA): ''Borago officinalis''
Suomen Jääkiekkomuseo

**Suomen Jääkiekkomuseo** on Tampereella sijaitseva museo, joka on erikoistunut jääkiekon historiaan. Museo avattiin vuonna 1979 Hakametsän jäähallilla. Vuonna 2000 se siirtyi nykyisiin, suurempiin tiloihinsa Museokeskus Vapriikkiin.

Museon kokoelmissa on muun muassa 30&nbsp;000 esinettä ja 300&nbsp;000 valokuvaa, kuten alkuperäinen Kanada-malja sekä Suomen jääkiekon maailmanmestaruuskisoissa 1995 voittama MM-pokaali. Pelipaitakokoelmassa on yli 700 paitaa. Suomen Jääkiekkomuseo aateloi Suomen Jääkiekkoleijonia.

## Vaihtuvat näyttelyt
* Pienoisnäyttelyt *Aarne Honkavaara 1924–2016* ja *Nuoret Leijonat 2016* (2016–2017)
* *Maskit* (2015–2016)
* *Urheiluidolit – Suomalaisen urheilumaailman idoleita ja fanikulttuuria* (2014–2015)
* *Jäänmurtaja Jari Kurri – Palkintoja legendaariselta uralta* (2013–2014)
* *Pekka Marjamäki 1947–2012* (2012–2013)
* *Teräsmies Teppo Numminen – Neljän vuosikymmenen puolustaja* (2011–2012)
* *Pelin henki – Jukka Raution valokuvia* (2009–2011)
* *Leijonakultaa! Suomi jääkiekon maailmanmestari 1995* (2006–2008)
* *Kohotetaan Kanada-malja! – Jääkiekon SM-liiga 1975–2005* (2005–2006)
* *Lätkässä kortteihin – Suomalaisia jääkiekkokortteja 1965–2004* (2004–2005)
* *Kotijäät kutsuvat – Suomessa järjestetyt jääkiekon MM-kisat* (2003)
* *Leijonat olympiakaukalossa 1952–2002 – 50 vuotta suomalaista olympiakiekkoa* (2002) (yhdessä Tampereen museoiden ja Urheilumuseon kanssa)

## Katso myös
* Suomen Jääkiekkoleijona

## Lähteet

## Aiheesta muualla
* Museon verkkosivut
* Ylen Elävä arkisto: Kiekkolegendat esittelevät Suomen Jääkiekkomuseon
IV (To/Die/Forin albumi)

**IV** on To/Die/Forin neljäs albumi, joka julkaistiin 16. maaliskuuta 2005. Se nousi Suomen virallisen listan sijalle 35.

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano

### Yhtye
* Jarno Perätalo – laulu
* Mika Ahtiainen – kitara
* J-P Sutela – kitara
* Santtu Lonka – rummut
* Jarkko Strandman – basso
* Jussi-Mikko Salminen – kosketinsoittimet

### Vierailevat muusikot
* J.J. Nippala – taustalaulu, kontrabasso
* Tomi Uotila – sello
* Katja Kallio – laulu
* Anna Lukkarinen – laulu, viulu
* Jari Uutela – taustalaulu

### Tuotanto
* J.J. Nippala – tuottaja, äänittäjä
* Mikko Karmila – miksaaja
* Svante Forsbäck – masteroija
* Travis Smith – kansikuva
* Vile Juurikkala – valokuva

## Arvostelut
* Imperiumi.net: 6–
* Soundi: 

## Lähteet

## Aiheesta muualla
* 
* ''IV'' discogs.com -sivustolla
Kyntelit

**Kyntelit** (*Satureja*) on suku huulikukkaiskasvien heimossa. Siihen kuuluu noin 43 lajia, joita esiintyy Etelä-Euroopassa, Pohjois-Afrikassa ja Aasiassa Lähi-idästä Keski-Aasiaan.

Suvusta on käytetty myös suomenkielistä nimeä *käenmintut*, mutta nykyään suomeksi käenmintuksi kutsutaan ensisijaisesti *Acinos*-suvun lajeja. Kyntelit ovat läheistä sukua myös mäkimintuille (*Clinopodium*) ja sirokeille (*Micromeria*), joihin aiempia lajeja on siirretty.

Kynteleihin kuuluvista lajeista tärkeimpiä viljelyskasveja ovat yrtteinä käytettävät samanmakuiset yksivuotinen kesäkynteli (*Satureja hortensis*) ja monivuotinen talvikynteli (*Satureja montana*). Talvikyntelikään ei selviä Suomessa avomaalla talven yli. Rooman valtakunnassa kynteliä käytettiin etenkin liha- ja papuruokien maustamiseen. Sen maku muistuttaa pippuria. Sitä käytetään myös makkara- ja kaaliruoissa. Tuoreilla lehdillä maustetaan salaatteja, sekä kala- ja munaruokia. Suomessa kynteli ei ole talvenkestävä. Se istutetaan usein syksyllä ruukkuun, jotta sitä voitaisiin käyttää myös talvella. Sitä lisätään jakamalla talvehtineet taimet pistokkaiksi keväällä. Kasvupaikallaan se suosii aurinkoa ja hiekkapitoista maata, jonka tulee olla hyvin ojitettu. Lehtien maku on parhaimmillaan juuri ennen kukintaa.

## Lajeja
Plants of the World Online-tietokannan mukaan kyntelien sukuun kuuluvat muun muassa:

* kesäkynteli (*Satureja hortensis*)
* talvikynteli (*Satureja montana*)
* kreikankynteli (*Satureja thymbra*)

## Lähteet
* 

### Viitteet

## Aiheesta muualla
* Suomen Lajitietokeskus: Kyntelit – ''Satureja''
* Finto: Kassu – Kasvien suomenkieliset nimet: ''Satureja''
* Den virtuella floran: ''Satureja'' 
* ITIS: ''Satureja'' 
* United States Department of Agriculture (USDA): ''Satureja''
Gunde Johansson

**Gunde Johansson** (18. lokakuuta 1922, Lindfors, Karlstadin kunta – 21. heinäkuuta 1995, Filipstad) oli ruotsalainen laulaja ja lauluntekijä. Hän on levyttänyt mm Dan Anderssonin runoihin sävellettyjä lauluja, joista suuri osa on hänen omia sävellyksiään.

Gunde Johanssonin tunnetuin sävellys Anderssonin runoon on "Luossan kerjäläinen" (*Omkring tiggarn från Luossa*), jonka suomeksi ovat levyttäneet Hector ja Esa Niemitalo. Tunnetuimmat ruotsinkieliset versiot ovat Thorstein Bergmanin, Hootenanny Singersin ja Sofia Karlssonin.
Svantovit

**Svantovit** (myös **Svetovid**, **Svantevit** ja lukuisat muut muunnelmat) on slaavilaisessa mytologiassa sodan jumala. Svantevitia palvottiin erityisesti Rügenin saaren slaaviasukkaiden keskuudessa. Svantevit oli myös heidän peltojensa suojelija, ja sadonkorjuujuhla oli omistettu jumalalle. Saxo Grammaticuksen mukaan Svantevitin tunnusmerkkejä olivat runsaudensarvi ja valkea hevonen.

Hänet kuvattiin nelikasvoisena ja hänellä oli kädessään juomasarvi. Täysi sarvi lupasi hyvää vuotta, tyhjä sarvi taas nälkää ja kuolemaa. Svantovitin lepyttämiseen käytettiin ihmisuhreja, joiksi joutuivat vangiksi jääneet kristityt. Jokaista hänen temppeliään vartioi parisataa miestä. Kuitenkin vuonna 1168 Tanskan kuningas Valdemar I valloitti Svantovitin päätemppelin Arkonassa ja tuhosi sen.

Svantovitin patsaissa oli neljät kasvot, yksi jokaista pääilmansuuntaa kohti.

## Lähteet
* Cotterell, Arthur: Maailman myytit ja tarut. WSOY 1996. 
* Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 
### Viitteet
Maaouya Ould Sid'Ahmed Taya

**Maaouya Ould Sid'Ahmed Taya** (, s. 1941) oli Mauritanian presidentti vuosina 1984–2005. 
 
Taya syntyi Atarin kylässä, Adraran alueella Keski-Mauritaniassa.

Hän kävi koulua Rossossa Etelä-Mauritaniassa. Valmistumisen jälkeen Taya meni ranskalaiseen sotilaskouluun vuonna 1960, josta hän valmistui upseeriksi. Vuonna 1978 Mauritanian armeija syrjäytti presidentti Moktar Ould Daddahin Länsi-Saharan Polisario-liikettä vastaan käydyn sodan aikana.

Tayasta tuli pääesikunnan päällikkö tammikuussa 1981. Hän oli maan pääministeri huhtikuusta 1981 maaliskuuhun 1984. Silloin maa oli vielä juntan alainen.

Taya syrjäytti maan johtajan Mohamed Khouna Ould Haidallan 12. joulukuu 1984 Ould Haidallan ollessa ulkomailla ja nousi maan johtoon. Presidentti Taya oli vallassa lähes 20 vuotta.

Vuoden 1991 Persianlahden sodan aikana Ould Taya siirtyi lännen liittolaiseksi. Vuonna 1999 maa solmi suhteet Israeliin.

Heinäkuussa 2003 Tayan hallitus selvisi vallankaappausyrityksestä. Kaappauksen johtaja Saleh Ould Hanenna pääsi aluksi pakoon ja perusti sissiryhmän, mutta jäi kiinni 2004 ja hänet tuomittiin elinkautiseen vankeuteen.  

Vuonna 2004 Tayan hallinto pidätti lisää väitettyjä salaliittolaisia, joiden väitettiin suunnitelleen vallankaappausta hänen matkustaessaan Ranskaan. 

Tayan ollessa Saudi-Arabian kuningas Fahdin hautajaisissa elokuussa 2005 sotilaat ottivat haltuunsa hallintorakennukset ja tiedotusvälineet pääkaupungissa ja julistivat maata hallitsevan Oikeuden ja demokratian sotilasneuvoston.

Palatessaan Saudeista hän lensi Niameyhin Nigeriin. Hän tapasi maan presidentin Tandja Mamadoudin ja tuomitsi kaappauksen radiossa. Taya asettui perheineen Qatariin. Eversti Ely Ould Mohamed Vall lupasi hänelle paluun maahan huhtikuussa 2006, jollei hän ottaisi osaa politiikkaan.

## Lähteet
Sarkola

**Sarkola** on Kouvolan kaupunginosa ja tilastoalue, joka sijaitsee keskustan eteläpuolella rautatien varrella. Sarkola on pientalovoittoinen asuinalue.

Sarkolaan valmistui alkukesällä 2006 tekonurmipintainen jalkapallokenttä. Alueelle mahtuu kolme pientä kenttää ja yksi täysikokoinen kenttä. Kentän vieressä on 100 metrin juoksurata ja päädyssä pituushyppyalue. Kentän vieressä Suomenkadun eteläpuolella on toinen Sarkolan maamerkki, Sarkolan koulu. Alueella on lisäksi kolmen kentän tennishalli ja jalkapallokentän vieressä talven liikkujia palveleva jääkiekko-/luistelukaukalo, jossa KooKoo pelasi 1. divisioonaa kaudella 1981–1982 sijoittuen yhdeksänneksi.


Tiedosto:Sarkolan raitti 20190918.jpg|Sarkolan raitti (kävelykatu)
Tiedosto:Suomenkatu Sarkola.jpg|Suomenkatu Sarkolassa
Tiedosto:Sarkolan koulu 01.jpg|Sarkolan koulu purkutöiden alkaessa syyskuussa 2019.


## Lähteet
*
*

### Viitteet

## Aiheesta muualla
Citroën C2 S1600

**Citroën C2 S1600** on Citroën Sportin valmistama Super 1600 -luokan ralliauto. Auto on etuvetoinen ja siinä on 1,6-litrainen moottori.

Auto on tarkoitettu JWRC-sarjaan. Daniel Sordo voitti autolla kauden 2005 Junioreiden maailmanmestaruuden. Daniel Sola puolestaan ajoi Citroën C2 S1600:lla Espanjan rallisarjaa vuonna 2006.

## Tekniset tiedot
Mitat:
* pituus 
* leveys: 
* akseliväli: 
* paino: 
* painojakauma edessä / takana: 60/40%

Moottori:
* 4 sylinteriä rivissä
* tilavuus: 
* suurin teho (CV - rpm): 225 / 8500
* suurin vääntö (mkg - rpm): 20,5 / 7.000

## Lähteet

## Aiheesta muualla
*Kuski Dani Solan sivusto (Archive.org)
Eskolanmäki

**Eskolanmäki** on Kouvolan kaupungin asuinalue ja pienalue Kouvolan suuralueella, Kankaron kaupunginosassa. Se sijaitsee Kouvolan keskustan suuralueen eteläosassa, 2 kilometrin päässä Kouvolan keskustasta. 

Mainittavia rakennuksia ovat Eskolanmäen liikuntahalli, Haanojan lähikirjasto ja Eskolanmäen koulu, joka on oppilasmäärältään Kouvolan toiseksi suurin peruskoulu. Eskolanmäen koulu valittiin vuonna 1995 Suomen parhaaksi. 

Arkkitehtuuriltaan kerrostalovaltainen Eskolanmäki edustaa 1970-luvun pelkistettyä tyyliä. Alueen itäosassa Viialankadulla on yksikerroksisia rivitaloja aidattuine pihapiireineen, joita saattoi bongata Kouvolan Sanomien Poonah-pilapiirroksista. Alueen keskiosassa on kaupungin vuokrataloja. Eskolanmäen etelä- ja itäpuolella on myös uudehkoa pientaloasutusta, kuten Pyydysmäen alue. Vanha 1970-luvulla rakennettu Haanojan haali purettiin toukokuussa 2023. Rakennuksessa oli muun muassa uimahalli, liikuntahalli ja nuorisotila. 

Asutuksen lomassa on noin kolmen kilometrin mittainen pururata, joka on lumiseen aikaan murtomaahiihtolatu.

## Historia

Eskolanmäen alue siirtyi Valkealan kunnasta Kouvolan kaupunkiin vuonna 1966 tapahtuneessa alueliitoksessa. Seuraavina vuosina kaupunki hankki alueen maat ja vuonna 1968 aloitettiin alueen suunnittelu asuinalueeksi.  Eskolanmäen on suunnitellut arkkitehti Ensi R. Louhiluoto ja rakennusten sijoittelu noudattaa uusruutukaavaa. Eskolanmäen alue on rakennettu loivarinteiselle, pääosin kangasmetsän peittämälle mäelle, jonka nimi oli vanhastaan Kankaronmäki. Nykyinen Kankaronmäen asuinalue on alueen luoteispuolella.

Rakentaminen aloitettiin vuonna 1971 ja ensimmäiset talot olivat valmiina kaksi vuotta myöhemmin. Alueelle rakennettiin kerrostaloja sekä alueen itäpuolelle rivitaloja. Luonnonläheisyyden tuntua lisäsivät ulkoilualueiksi määritellyt Pentsojan puronvarsi ja Pappikallion metsä. 

Kasvava alue tarvitsi myös palveluita. 1970-luvun puolivälin jälkeen alueelle rakennettiin Eskolanmäen palvelutalo, Eskolanmäen koulu, Pentsojan leikkipuisto ja Haanojan Haalin uimahalli, liikuntatilat ja nuorisotilat. Vielä 1984 rakennettiin Esikko-talo, jossa toimivat mm. Haanojan lähikirjasto ja hammashoitola. Haanojan päiväkoti on rakennettu vuonna 1989.  Uimahalli suljettiin 1. kesäkuuta 2019 ja nuorisotila suljettiin 13. joulukuuta 2019. 

Eskolanmäen asutus on laajentunut alkuperäisen alueen eteläpuolelle ns. Eskolanrinteen alueelle 1980-luvulla, itäpuolelle Värälänkadun ympäristöön 1980-90-luvuilla ja Pyydysmäkeen 1990-2000-luvuilla. 

Maaliskuussa 2020 Haanojan päiväkodille valmistui uusi rakennus, jossa toimii päiväkodin kuusi ryhmää.

Lokakuussa 2022 Haanojan Haalin kiinteistö jouduttiin sulkemaan kantavien rakenteiden vajoaman vuoksi. Rakennus purettiin keväällä 2023. Tilalle rakennetaan Eskolanmäen liikuntahalli, joka otetaan käyttöön elokuussa 2025.

## Lähteet

*

*

*

*

*

### Viitteet
Jesús Gil

**Jesús Gil y Gil** (11. maaliskuuta 1933 – 14. toukokuuta 2004) oli espanjalainen liikemies ja poliitikko, jalkapalloseura Club Atlético de Madridin puheenjohtaja 1987–2003, GIL-puolueen perustaja ja Marbellan pormestari 1995–2002.

Gil oli syntyisin El Burgo de Osmasta, Sorian maakunnasta Kastilia-Leónista. Hän opiskeli taloutta ja eläinlääketiedettä. Gil aloitti uransa autokauppiaana, mutta siirtyi pian kiinteistövälitykseen. Vuonna 1969 hän rakennutti Los Ángeles -kompleksin San Rafaeliin Segoviassa. 58 ihmistä kuoli katon romahdettua rakennustöiden virheiden vuoksi, josta Gil joutui 18 kuukaudeksi vankilaan ja tuomittiin 300 miljoonan pesetan korvauksiin. Franco armahti hänet 1971.

Vuonna 1984 Gil siirtyi Marbellaan, jossa toimi rakennusalalla.

Vuonna 1987 hänet valittiin jalkapalloseura Club Atlético de Madridin puheenjohtajaksi. Atlético voitti Primera Divisiónin vuonna 1996 ja Copa del Reyn vuosina 1991, 1992 ja 1996. Kauden 1991–1992 lopussa Gil muutti joukkueen osakeyhtiöksi (*sociedad anónima deportiva*).

Vuonna 1991 Gil perusti *Grupo Independiente Liberalin* (G.I.L.), joka voitti vaalit ja Gil valittiin Marbellan pormestariksi 1995. Hänen poikansa Jesus Gil Marín oli viereisen Esteponan pormestari 1995–1999. Gil valittiin 1995 itäisen Aurinkorannikon kuntaliiton johtoon ja hänen puolueensa vaikutti suurimmassa osassa Aurinkorannikkoa ja Ceutassa ja Melillassa.

Gil oli kiistelty hahmo terävien populististen kannanottojensa vuoksi ja väitettyjen mafiakytköksiensä vuoksi. Hän siivosi Marbellan huumeidenkäyttäjistä ja prostituoiduista ja teki siitä suositun luksuslomakohteen. Vuoden 1991 jälkeen Gil oli osallisena oli 80 oikeusjutussa ja häntä syytettiin lukuisista väärinkäytöksistä, petoksista ja kunnianloukkauksista. Tammikuussa 1999 Gil sai syytteen julkisten asiakirjojen väärentämisestä, oikeuden johtamisesta harhaan ja kavalluksista.

Lokakuussa 2000 oikeus tuomitsi hänet ns. *caso de las camisetas* -juttuun (t-paitajuttu) liittyen kuudeksi kuukaudeksi vankeuteen ja kielsi häneltä julkisen viran hoidon 28 vuodeksi, minkä korkein oikeus vahvisti huhtikuussa 2002. Gil oli käyttänyt 270 000 € Marbellan varoja Atléticon pelipaitojen mainoksiin. Hän joutui eroamaan pormestarin virasta, ja Marbellan johtoon tuli GILin kakkosmies Julio Muñoz. Tuomiotaan Gil ei suorittanut heikon terveydentilan vuoksi.

14. helmikuuta 2003 Gil tuomittiin kolmeksi ja puoleksi vuodeksi vankilaan *Caso Atléticossa*, mistä Gil valitti korkeimpaan oikeuteen. Hän erosi Atléticon johdosta toukokuussa 2003 huonon terveytensä vuoksi ja kuoli pian Madridissa.

## Lähteitä
* Jesús Gil y Gil 
* Gil: fútbol, política y polémica (El Mundon muistokirjoitus)
* People of Andalucia 
* JESÚS GIL: Presidente del Atlético de Madrid  (Telemadrid)
* Jesús Gil fallece a los 71 años (elmundodeporte)
* El Supremo pone fin a casi dos años del 'caso de las camisetas'
* Las claves del 'caso Atlético'
* Las causas con la Justicia de Gil, Muñoz y Yagüe, los tres últimos alcaldes de Marbella 

## Aiheesta muualla
*
Ejegayehu Dibaba

**Ejegayehu Dibaba** (s. 13. tammikuuta 1982 (toisten lähteiden mukaan 21. maaliskuuta 1982, Chefe, Etiopia)) on etiopialainen kestävyysjuoksija. Hänen siskonsa Tirunesh ja Genzebe sekä serkkunsa Derartu Tulu ovat myös menestyksekkäitä juoksijoita.

Dibaba aloitti juoksuharrastuksen vuonna 1998. Seuraavana vuonna hän muutti Addis Ababaan ja vuonna 2000 sijoittui Etiopian mestaruuskilpailuissa 10&nbsp;000 metrin juoksussa neljänneksi. Seuraavana vuonna hän edusti Etiopiaa Hyvän tahdon kisoissa 10&nbsp;000 metrillä sijoittuen kuudenneksi ajalla 32.24,20 ja juoksi Melbournen GP-finaalissa 3&nbsp;000 metrin juoksussa kymmenenneksi ajalla 9.41,36. Vuoden 2002 Afrikan-mestaruuskilpailuissa hän voitti 5&nbsp;000 metrin juoksussa pronssia ajalla 15.56,03.

Dibaba selviytyi 2003 Etiopian joukkueeseen Lausannen maastojuoksun MM-kisoihin, joissa hän oli lyhyellä matkalla yhdeksäs. Myöhemmin samana vuonna hän juoksi  Pariisin MM-kisoissa 10&nbsp;000 metrillä yhdeksänneksi ennätysajallaan 31.01,07. Seuraavana vuonna hän voitti olympiahopeaa Ateenan olympialaisissa 2004 10&nbsp;000 metrillä Kiinan Xing Huinan jälkeen. Hän kuvitteli kiinalaisen olevan häntä kierroksen jäljessä ja luuli aluksi voittaneensa kilpailun, kunnes totuus selvisi. Saman vuoden  hän oli 5&nbsp;000 metrin juoksussa kolmas.

Dibaba juoksi siskonsa kanssa vuonna 2005 Boston Indoor Gamesissa 5&nbsp;000 metrin kilpailussa, jossa Tirunesh juoksi uuden maailmanennätysajan sisäradoilla. Samana vuonna hän oli maastojuoksun MM-kisoissa lyhyellä matkalla neljästoista ja mukana kultaa voittaneessa joukkueessa. Helsingin MM-kisoissa hän juoksi sekä 5&nbsp;000 että 10&nbsp;000 metrin kilpailuissa pronssille Tiruneshin voittaessa molemmat kilpailut.  hän selvisi 5&nbsp;000 metrillä kolmanneksi. Seuraavana vuonna hän juoksi maastojuoksun MM-kisoissa Fukuokassa pitkällä matkalla neljänneksitoista ja saavutti kultaa matkan joukkuekilpailussa. Osakan MM-kisoissa 2007 hän sijoittui 10&nbsp;000 metrillä seitsemänneksi ja Pekingin olympialaisissa 2008 samalla matkalla neljänneksitoista.

## Lähteet
Avain (täsmennyssivu)

**Avain** tarkoittaa seuraavia asioita:

* avain, lukon avausväline
* nuottiavain, nuottien sävelkorkeuden määrittävä merkki
* salausavain, salatun viestin luomiseen ja purkamiseen tarvittava koodi, (katso Salaus).
* avain-tokeni, autentikaattori, salasanan varmemman turvallisuuden mahdollistava laite
* Avain, helsinkiläinen  kustantamo
* *[[Avain (lehti)|Avain]]*, kirjallisuudentutkimuksen aikakauslehti
* Avain, suomalainen rap-muusikko, tunnetaan nykyisin nimellä Asa
* Avain, superroisto DC Comicsin sarjakuvissa
* ''Avain'', Kalevi Ahon ooppera vuodelta 1979
* Avain, Carol Reedin ohjaama elokuva vuodelta 1958
* ''Avain'', Kake Randelinin albumi vuodelta 2012.
Ed Repka

**Edward "Ed" Repka** (s. 22. lokakuuta 1960) on yhdysvaltalainen taiteilija, jonka tunnetuimmat työt koristavat eri metalliyhtyeiden levynkansia ja t-paitoja. Repka suunnitteli muun muassa Megadeth-yhtyeen maskotin,  Vic Rattleheadin, ulkonäön ja piirsi yhdet tunnetuimmista levynkansista yhdysvaltalaiselle Death-yhtyeelle. Dark Angel -yhtyeen logo on myös Repkan käsialaa. Kuvataiteilijana Ed Repka otti osaa Hellraiser-elokuvien pienoismallien ja luonnollisen kokoisten mallinukkien suunnitteluun. 

Repkan päätyö on nykyään National Entertainment Collectibles Association eli NECAn päätaiteilija ja taiteellinen johtaja. NECA tuottaa *[[action figure]]ja* ja erilaisia lisensoituja keräilyesineitä.

Vuonna 2005 julkaistun ensimmäisen Horrorhound-lehden kannessa on Repkan piirtämä ihmissusi, Wolfman, joka on tyylitelty alkuperäisen Universal Studiosin ihmissusihahmon mukaan.

## Tunnetuimmat työt (albumien kansitaide)
* 3 Inches of Blood - *Advance & Vanquish*
* Atheist - *[[Piece of Time]]*
* Death - *[[Scream Bloody Gore]]*
* Death - *[[Leprosy]]*
* Death - *[[Spiritual Healing]]*
* Defiance - *Product of Society*
* Evildead - *Annihilation of Civilization*
* Evildead - *The Underworld*
* Lost Society - *[[Fast Loud Death]]*
* Massacre - *From Beyond*
* Massacre - *Inhuman Condition*
* Massacre - *Provoked Accurser*
* Megadeth - *[[So Far, So Good... So What!]]*
* Megadeth - *[[Peace Sells... But Who's Buying?]]*
* Megadeth - *[[Hangar 18]]*
* Megadeth - *[[Rust in Peace]]*
* Megadeth - *[[Rusted Pieces]]*
* Megadeth - Holy Wars... The Punishment Due
* Municipal Waste - *Hazardous Mutation*
* Necro - *The Pre-Fix for Death*
* Nuclear Assault - *Game Over*
* Possessed - *Beyond the Gates*
* Sanctuary - *Refuge Denied*
* Solstice - *Solstice*
* Suicide Watch - *Global Warning*
* Toxic Holocaust - *Hell On Earth*
* Toxik - *World Circus*
* Toxik - *Think this Album*
* Eri esittäjiä - *Thrash or be Thrashed - An International Tribute to Thrash*
* Venom - *Here Lies*
* Vio-lence - *Eternal Nightmare*
* Wrathchild America - *Climbin' the Walls*

## Lähteet
All Eyez on Me

**All Eyez on Me** on 2Pacin vuonna 1996 ilmestynyt tupla-albumi, joka saavutti RIAA:n mukaan timanttilevyn eli 10 miljoonan kappaleen myyntimäärän vuonna 2014. Rajapyykin on arveltu täyttyneen todellisuudessa jo aiemmin. *All Eyez on Me* myi jo neljässä tunnissa platinaa nousten suoraan sijalle 1 Billboardin 200 listalla. Albumi saavutti jo kahdessa kuukaudessa viisin kertaisen platinamyynnin rajan. Albumista muodostui yksi vaikutusvaltaisimmista rap-levyistä hip hopin historiassa, jota monet fanit, kriitikot ja kilpakumppanit ovat ylistäneet kaikkien aikojen parhaimmaksi rap-levyksi. *All Eyez on Me* on Tupacin ensimmäinen Death Row Recordsin alaisuudessa nauhoitettu albumi.

Albumilla vierailee useita hip hopin suuria nimiä, sekä ensimmäistä kertaa Shakurin perustama Tha Outlawz -ryhmä. Sellaiset nimet kuten Wu-Tang Clanin Method Man, Snoop Dogg ja Dr. Dre ovat mukana albumilla. Dr. Dre on myös tuottanut kaksi albumin kappaletta. Suurimman osan kappaleista tuottivat Johnny "J" ja Tha Dogg Poundin jäsen Daz Dillinger.

## Kappalelista

### Book 1

### Book 2

## Albumin Singlet

## Albumin listasijoitukset

## Singlejen listasijoitukset

## Musiikkivideot

* All About U
* California Love
* California Love (Remix)
* 2 of Amerikaz Most Wanted
* I Ain't Mad at Cha
* How Do U Want It (3 versiota)

## Lähteet
Karvakamut

**Karvakamut** () on tietokoneanimaatioelokuva, jonka maailmanensi-ilta oli 29. syyskuuta 2006. Elokuva kertoo harmaakarhu Boogin ja Elliot-peuran seikkailusta metsästyskauden aikana. Yksi elokuvan kolmesta ohjaajasta on *[[Leijonakuningas|Leijonakuninkaan]]* ohjannut Roger Allers. Elokuvan englanninkielisen version ääninäyttelijöinä toimivat muun muassa Martin Lawrence, Ashton Kutcher, Debra Messing ja Gary Sinise. Suomenkielisinä ääninä toimivat muun muassa Mikko Kivinen ja Heikki Silvennoinen.

Elokuvan Suomen ensi-ilta oli 10. marraskuuta 2006.

## Juoni

Kesy harmaakarhu Boog, puistonvartija Bethin lemmikki, auttaa Elliot-peuran pakenemaan metsästäjältä, minkä jälkeen eläimet päätyvät metsään ja eksyvät. Metsästyskausi on alkamassa, ja Boog ei osaa selviytyä luonnossa.

## Vastaanotto
Elokuva oli ensi-iltaviikonloppunaan Yhdysvaltojen katsotuin elokuva, ja se tuotti lipputuloja ensimmäisen kolmen päivän aikana noin 23 miljoonaa dollaria eli yli 18 miljoonaa euroa. Elokuvaa levitettiin Yhdysvalloissa lähes 4&nbsp;000 kopion voimalla.

## Äänirooleissa

### Suomeksi

*Mikko Kivinen – Boog
*Antti L. J. Pääkkönen – Elliot
*Heikki Silvennoinen – Mäntylä
*Antti Jaakola – Laine
*Hanna Kaila - Beth
*Jukka Rasila - Jone
*Sari Ann Moilanen - Petra
*Sasu Moilanen - Ile
*Seppo Kolehmainen - Konsta
*Kari Tamminen - Deni
*Maria Kuusiluoma - Giselle
*Liisa Paatso - Sylvi
*Rinna Paatso - Marke
*Carla Rindell - Ruusa
*Petri Hanttu - Serge

### Englanniksi

*Martin Lawrence – Boog
*Ashton Kutcher – Elliot
*Jon Favreau – Reilly
*Gary Sinise – Shaw
*Jane Krakowski – Giselle
*Debra Messing – Beth
*Billy Connolly – McSquizzy
*Matthew W. Taylor – Porcupine/muita

## Lähteet

## Aiheesta muualla
* Elokuvan viralliset sivut 
* Elokuvan esittely Nordisk Filmin sivuilla
Olli Porthan

**Olli Kalevi Porthan** (s. 11. joulukuuta 1957 Tampere) on suomalainen urkutaiteilija ja -pedagogi.

## Ura
Porthan opiskeli urkujensoittoa Sibelius-Akatemiassa Enzio Forsblomin ja Amsterdamin Sweelinck-konservatoriossa Jacques van Oortmerssenin johdolla sekä useilla kansainvälisillä mestarikursseilla opettajinaan muun muassa Marie-Claire Alain, Montserrat Torrent ja Harald Vogel. Suoritettuaan urkujensoiton diplomitutkinnon hän antoi ensikonserttinsa vuonna 1983 Finlandia-talossa Helsingissä. Porthan sai ensimmäisen palkinnon Lahden urkuviikkojen urkukilpailussa 1980. 

Porthan on konsertoinut aktiivisesti kotimaan lisäksi eri maissa ympäri Eurooppaa sekä Japanissa niin solistina kuin kamarimuusikkonakin. Hänellä on ollut myös esiintymisiä eri maiden radioissa ja televisiossa, minkä lisäksi hän on levyttänyt eri aikakausien urku- ja kamarimusiikkia. 

Porthan on toiminut Sibelius-Akatemian urkumusiikin opettajana vuodesta 1980 ja professorina vuodesta 1988 lähtien. Sibelius-Akatemian kirkkomusiikin osaston johtaja Porthan oli vuosina 1997–2002. Hän on lisäksi ollut opettajana mestarikursseilla.

Porthan on toiminut asiantuntijana useissa urkurakennusprojekteissa, muun muassa Sibelius-Akatemiassa, Janakkalan kirkossa, Kotkan kirkossa ja Tallinnan tuomiokirkko. 

Hän on Janakkalan barokkikesän taiteellinen johtaja ja Kotkan kansainvälisen urkukilpailun ja urkuviikon taiteellisen suunnittelutoimikunnan ja tuomariston jäsen. Hän on toiminut useiden kansainvälisten urkukilpailujen tuomariston jäsenenä. 

Organum-seuran puheenjohtajana Porthan oli vuosina 1986–1990. Vuonna 2000 hänelle myönnettiin Organum-seuran kiertopalkinto toiminnasta urkutaiteen eri osa-alueiden ja tyylien monitasoisen ymmärtämisen edistämisestä sekä rohkaisemisesta erilaisten ja persoonallisten näkemysten esilletuomiseen. Hänelle myönnettiin 6. joulukuuta 2003 Suomen Leijonan 1. luokan ritarimerkki (SL R I).

## Levytykset
* Organ Music by J. S. Bach (1984)
* Mimesis (1996)
* Orelikontsert Toomkirikus (1997)
* Clavier-Übung III (2006)

## Lähteet

## Kirjallisuutta
* 

## Aiheesta muualla
*Olli Porthanin kotisivut.
*Sibelius-Akatemia, Kirkkomusiikin osasto.
Jurica Vranješ

**Jurica Vranješ** (s. 30. tammikuuta 1980, Osijek, Jugoslavia) on kroatialainen jalkapalloilija. Keskikenttäpelaaja Vranješ on vuodesta 2005 edustanut Bundesliigan Werder Bremeniä.

Vranješ aloitti uransa NK Osijekissa vuosina 1995-1997. Sieltä hän siirtyi Saksaan Bayer Leverkuseniin,  jossa pelasi kolme kautta ennen siirtymistään VfB Stuttgartiin vuonna 2003 ja viimeksi Bremeniin.

Vranješ oli voittamassa pronssia alle 18-vuotiaiden EM-kisoissa vuonna 1998. Seuraavana vuonna hän oli mukana nuorten MM-kisoissa. Vranješ pelasi ensimmäisen maaottelunsa 13. kesäkuuta 1999 Egyptiä vastaan. Vuoden 2002 MM-kisoissa hän oli kentällä kahdessa ottelussa. Vuoden 2006 kisoissa Vranješ kuului miehistöön, mutta ei saanut peliaikaa. Hän on pelannut 24 maaottelua (tilanne 22. kesäkuuta 2006). 

## Lähteet
Mario Tokić

**Mario Tokić** (s. 23. heinäkuuta 1975) on kroatialainen jalkapalloilija. Vuodesta 2005 hän on edustanut itävaltalaista FK Austria Wieniä. Pelipaikaltaan Tokić on puolustaja.

Tokić aloitti ammattilaisuransa NK Rijekassa vuonna 1992. Kuuden pelivuoden jälkeen hän siirtyi Dinamo Zagrebiin. Vuodet 2001-2005 hän pelasi Grazissa Grazer AK:n joukkueessa, josta siirtyi Wieniin. Grazerissa hän oli voittamassa Itävallan liigamestaruutta.

Tokić pelasi ensimmäisen maaottelunsa 5. syyskuuta 1998 Irlantia vastaan. Hän kuului Kroatian vuoden 2004 EM-kisojen ja 2006 MM-kisojen miehistöön, mutta ei saanut kummassakaan lopputurnauksessa peliaikaa. Tokić on pelannut 28 maaottelua (tilanne 22. kesäkuuta 2006). 

## Lähteet
Nix

**Nix** eli **(134340) Pluto III** on yksi Pluton viidestä kuusta. Se on toinen kahdesta Hubble-avaruusteleskoopin kesäkuussa 2005 löytämästä kiertolaisesta.

Nix on saanut nimensä kreikkalaisen yön ja pimeyden jumalattaren Nyksin mukaan. Ennen nimeämistään kuu tunnettiin tunnuksella **S/2005 P 2** ja lempinimellä Boulder. Nimen Nix hyväksyi Kansainvälinen tähtitieteellinen unioni (IAU).

NASAn New Horizons -luotain tutki vuonna 2015 Plutoa ja sen kuita, mukaan lukien Hydraa ja Nixiä.

## Lähteet
* Satellites and Companions of Minor Planets 
* List of Known Trans-Neptunian Objects 

### Viitteet
Herman Andimba Toivo ya Toivo

**Herman Andimba Toivo ya Toivo** (22. elokuuta 1924 Ambomaa, Lounais-Afrikka – 9. kesäkuuta 2017 Windhoek, Namibia) oli namibialainen poliitikko, joka osallistui aktiivisesti toimintaan maansa itsenäistymiseksi. Hän oli perustamassa *[[Ovambomaan kansankongressi]]a* (OPC) vuonna 1957, kun itsenäisyysliike sai alkunsa.

Poliittinen aktivismi johti siihen, että Etelä-Afrikan viranomaiset vangitsivat Toivo ya Toivon vuonna 1966. Hänet tuomittiin 26. tammikuuta 1968 pretorialaisessa tuomioistuimessa 20 vuoden vankeuteen. Hänet lähetettiin Robben Island -saarelle, lähelle Kapkaupunkia.

Toivo ya Toivo toimi vuosia Lounais-Afrikan kansanjärjestön (SWAPO) pääsihteerinä.

Namibian itsenäistyttyä hän sai hallittavikseen useita ministerinsalkkuja: työministerin (1990–1999), kaivos- ja energiaministerin (1999–2003) sekä vankilaministerin (2003–2006).

Nimi "Toivo ya Toivo" on suomeksi "Toivo Toivonpoika". Toivo ya Toivon isä työskenteli paikallisessa, suomalaisten lähetyssaarnaajien perustamassa evankelis-luterilaisessa kirkossa.

Herman Toivo ya Toivo vieraili pääministeri Kalevi Sorsan kutsumana Suomessa kesäkuun alussa 1984.

## Lähteet

## Aiheesta muualla
* Birgitta Lång, Merja Saarinen, Liisa Taskinen, Kirsti Paajanen & Hannu Paajanen: In memoriam: Andimba Toivo ya Toivo, suuri namibialainen Kansan Uutiset. 22.6.2017.
David Galen elämä

**David Galen elämä** () on vuonna 2003 ensi-iltansa saanut yhdysvaltalainen jännityselokuva, jonka on ohjannut Alan Parker. Elokuvan pääosissa esiintyvät Kevin Spacey ja Kate Winslet.

Elokuva kertoo filosofian professori David Galesta, joka on omistanut elämänsä kuolemanrangaistuksen vastustamiselle. Hän saa kuitenkin syytteen raiskauksesta ja murhasta. Nuori toimittaja alkaa haastatatella kuolemaantuomittua Galea viimeistä kertaa ennen teloitusta. 

## Rooliluettelo

## Kuvauspaikat
* Huntsville, Texas
* Sam Houston, yliopisto
* Texas, Austin, yliopisto
* Metro Espresso Bar, 2222 Guadalupe St, Austin, Texas